《少年游 姑溪八月十八日寄怀里中同学诸子》
清代·陈世祥

去年此日，桂花影里，好句坐秋阴。今年此日，桂花何在，欹枕一秋心。

卷帘还起，何来明月，窥梦到孤衾。半秋匀染，已深深、潮长镇难禁。

作者简介：明末清初江南通州人，字善百，号散木。明学祯举人。入清官知县。有《楚云章句》、《半豹吟》、《园集》、《含影词》、《种瑶草》等。